LĒMUMA PROJEKTS

**Par grozījumiem Alūksnes novada pašvaldības domes 28.12.2023. lēmumā Nr. 420 “Par projektu “Vides pieejamības nodrošināšanai personu ar invaliditāti mājokļos””**

Ņemot vērā Labklājības ministrijas 23.09.2024. vēstuli Nr. 36-5-05/1503 (Alūksnes novada pašvaldībā saņemta un reģistrēta 24.09.2024. ar Nr. ANP/1-2/24/3164) par papildu mērķa grupas personu iekļaušanu 3.1.2.1.i. investīcijas otrās kārtas pasākuma projektos, kur, izvērtējot 13 (trīspadsmit) pašvaldību iesniegtos pieprasījumus, Alūksnes novada pašvaldībai piešķirtas papildu 3 (trīs) kvotas,

pamatojoties uz Pašvaldību likuma 4. panta pirmās daļas 10. punktu, 10. panta pirmās daļas ievaddaļu, Alūksnes novada attīstības programmas 2022.-2027. gadam Investīciju plāna 2022.-2027. gadam 3.1.3. punktu,

izdarīt Alūksnes novada pašvaldības domes 28.12.2023. lēmumā Nr. 420 “Par projektu “Vides pieejamības nodrošināšanai personu ar invaliditāti mājokļos””, sēdes protokols Nr. 15, 15. punkts, šādus grozījumus:

1. Izteikt lēmuma 2. punktu šādā redakcijā:

“2. Apstiprināt projekta indikatīvās izmaksas 88 567,16 EUR (astoņdesmit astoņi tūkstoši pieci simti sešdesmit septiņi *euro* 16 centi), tajā skaitā 73 196 EUR (septiņdesmit trīs tūkstoši viens simts deviņdesmit seši *euro*) Atveseļošanas fonda finansējums un 15 371,16 EUR (piecpadsmit tūkstoši trīs simti septiņdesmit viens *euro* 16 centi) valsts budžeta finansējums.

1. Izteikt lēmuma 3. punktu šādā redakcijā:

“3. Projekta īstenošanai nav nepieciešams Alūksnes novada pašvaldības līdzfinansējums. Projekta priekšfinansēšanu paredzēt no pašvaldības 2024., 2025., 2026. gada budžeta līdzekļiem. Saņemot projekta finansējumu (galīgo norēķinu), atjaunot Alūksnes novada pašvaldības ieguldīto priekšfinansējumu.”

1. Izteikt lēmuma 4. punktu šādā redakcijā:

“4. Projekta realizācija paredzēta līdz 2026. gada 30. jūnijam.”